Grado nin kamurawayan

Sa An Simbahan ni Jesukristo nin Mga Banal sa Huring-aldaw na teolohiya, igwa nin tolong grado nin kamurawayan (alternatibong apod, mga kahadean nin kamurawayan) na iyo an ultimo, eternal ne erokang lugar nin haros gabos na namuhay sa kinaban. Si Joseph Smith, Jr. pinagladawan an balyong buhay primerong pinagbase sa sarong bisyon na saiyang pinag-akong naresibe na kaiba si Sidney Rigdon, sa Hiram, Ohio, kan Pebrero 16,1832, asin pinagrekord sa Doktrina asin Mga Tipan Seksyon 76. 

Uyon sa seksyon na ini kan LDS na mga kasuratan, an balyong buhay konsistido nin tolong grade or kahadean nin kamurawayan, pinag-apod na Selestiyal na Kahadean, Terestriyal na Kahadean, asin an Telestiyal na Kahadean. An nagkapira na dae makakapagmana sa anuman na grado nin kamurawayan (maski na ngani na sinda nabuhay-liwat) maestar sa sarong estado na pinag-aapod na panluwas na kadikloman, na, maski na bakong sarong grado nin kamurawayan, iyo minsan an pinag-oorolayan sa contekstong ini.  An mga saro na mapaduman bistado bilang “Mga Akeng lalake nin Perdisyon.”